12. maijs

**12. maijs** ir gada 132. diena pēc Gregora kalendāra (133. garajā gadā). Līdz gada beigām ir atlikušas 233 dienas.

## Vārda dienas
Ina, Ināra, Inārs, Valija

## Notikumi
* 1786. gads — Teherāna kļuva par Irānas galvaspilsētu.
* 1881. gads — Tunisija kļuva par Francijas protektorātu.
* 1941. gads — Konrāds Cūze Berlīnē prezentēja Z3, pasaulē pirmo darbojošos programmējamu, pilnībā automātisku datoru.
* 1949. gads — PSRS atcēla Rietumberlīnes blokādi.
* 1965. gads — PSRS kosmiskais aparāts *[[Luna-5]]* ietriecās Mēnesī.
* 1978. gads — Zairas (tagad Kongo DR) pilsētu Kolvezi ieņēma nemiernieki; valdība lūdza ASV, Francijas un Beļģijas palīdzību.
* 1997. gads — noslēgts Krievijas un Čečenijas miera līgums.
* 2002. gads — Baikonurā, remonta laikā sabrūkot angāra jumtam, tika iznīcināts vienīgais kosmosā lidojušais padomju kosmoplāns *[[Buran]]*.

## Dzimuši
* 1496. gads — Gustavs I (*Gustav Vasa*), Zviedrijas karalis (miris 1560. gadā)
* 1670. gads — Augusts II Stiprais (*August II Mocny*, *Friedrich August I.*), Polijas karalis un Saksijas kūrfirsts (miris 1733. gadā)
* 1803. gads — Justuss fon Lībigs (*Justus von Liebig*), vācu ķīmiķis (miris 1873. gadā)
* 1839. gads — Reinis Kaudzīte, latviešu rakstnieks un skolotājs (miris 1920. gadā)
* 1842. gads — Žils Masnē (*Jules Massenet*), franču komponists (miris 1912. gadā)
* 1845. gads — Gabriels Forē (*Gabriel Fauré*), franču komponists (miris 1924. gadā)
* 1862. gads — Oskars Freivirts-Licovs (*Oskar Freiwirth-Lützow*), vācu mākslinieks (miris 1925. gadā)
* 1869. gads — Kārlis Šūmanis (*Carl Schuhmann*), vācu cīkstonis un sporta vingrotājs (miris 1946. gadā)
* 1890. gads — Kurts Štūdents (*Kurt Student*), vācu karavīrs (miris 1978. gadā)
* 1897. gads — Alfrēds Audze, Latvijas armijas pulkvedis (miris 1930. gadā)
* 1900. gads — Helēna Veigele (*Helene Weigel*), vācu aktrise un teātra darbiniece (mirusi 1971. gadā)
* 1904. gads — Vilis Lācis, latviešu rakstnieks, padomju politiķis (miris 1966. gadā)
* 1907. gads — Ketrina Hepbērna (*Katharine Hepburn*), ASV aktrise (mirusi 2003. gadā)
* 1910. gads — Dorotija Kraufuta Hodžkina (*Dorothy Crowfoot Hodgkin*), angļu bioķīmiķe (mirusi 1994. gadā)
* 1913. gads — Jānis Zariņš, latviešu tēlnieks (miris 2000. gadā)
* 1920. gads — Gunārs Meierovics, latviešu politiķis (miris 2007. gadā)
* 1921. gads — Jozefs Beiiss (*Joseph Beuys*), vācu mākslinieks (miris 1986. gadā)
* 1933. gads — Andrejs Vozņesenskis (*Андрей Вознесенский*), krievu dzejnieks (miris 2010. gadā)
* 1937. gads — Džordžs Karlins (*George Carlin*), amerikāņu komiķis un aktieris (miris 2008. gadā)
* 1938. gads — Ajazs Mitellibovs (*Ayaz Mütəllibov*), Azerbaidžānas prezidents (miris 2022. gadā)
* 1946. gads — Denjels Libeskinds (*Daniel Libeskind*), ASV arhitekts
* 1956. gads — Senons Franko Okamposs (*Zenón Franco Ocampos*), Paragvajas un Spānijas starptautiskais lielmeistars šahā (miris 2024. gadā)
* 1959. gads — Vings Reimss (*Ving Rhames*), amerikāņu aktieris
* 1962. gads:
** Gregorijs Herolds Džonsons (*Gregory Harold Johnson*), ASV kosmonauts
** Emilio Estevess (*Emilio Estevez*), amerikāņu aktieris un režisors
* 1963. gads — Stefāno Modēna (*Stefano Modena*), Itālijas autosportists
* 1971. gads — Gundars Ūdris, Latvijas uzņēmējs un politiķis
* 1981. gads — Asmika Grigorjana (*Asmik Grigorian*), lietuviešu operdziedātāja
* 1983. gads:
** Dounels Glīsons (*Domhnall Gleeson*), īru aktieris
** Aļina Kabajeva (*Алина Кабаева*), Krievijas mākslas vingrotāja un politiķe
* 1985. gads:
** Endrū Hovs (*Andrew Howe*), Itālijas tāllēcējs
** Andris Šics, latviešu kamaniņu braucējs
* 1997. gads — Frenkijs de Jongs (*Frenkie de Jong*), nīderlandiešu futbolist

## Miruši
* 1182. gads — Valdemārs I Lielais (*Valdemar den Store*), Dānijas karalis (dzimis 1131. gadā)
* 1700. gads — Džons Draidens (*John Dryden*), angļu dzejnieks, dramaturgs un kritiķis (dzimis 1631. gadā)
* 1798. gads — Džordžs Vankūvers (*George Vancouver*), britu jūras flotes virsnieks un pētnieks (dzimis 1757. gadā)
* 1856. gads — Žaks Binē (*Jacques Binet*), franču matemātiķis (dzimis 1786. gadā)
* 1871. gads — Daniels Obērs (*Daniel Auber*), franču komponists (dzimis 1782. gadā)
* 1884. gads — Bedržihs Smetana (*Bedřich Smetana*), čehu komponists (dzimis 1824. gadā)
* 1901. gads — Žozefs Olivjē (*Joseph Olivier*), franču regbists, olimpiskās zelta medaļas ieguvējs (dzimis 1874. gadā)
* 1912. gads — Anrī Pesljē (*Henri Peslier*), franču ūdenspolo spēlētājs, olimpiskās bronzas medaļas ieguvējs (dzimis 1880. gadā)
* 1935. gads — Juzefs Pilsudskis (*Józef Piłsudski*), Polijas politiķis un karavīrs (dzimis 1867. gadā)
* 1942. gads — Aleksandrs Bērziņš, latviešu virsnieks (dzimis 1902. gadā)
* 1945. gads — Mārtiņš Zīle, latviešu ārsts (dzimis 1863. gadā)
* 1957. gads — Ērihs fon Štroheims (*Erich von Stroheim*), austriešu kinorežisors un aktieris (dzimis 1885. gadā)
* 1966. gads — Fēlikss Šteiners (*Felix Steiner*), vācu karavīrs (dzimis 1896. gadā)
* 1970. gads — Vladislavs Anderss (*Władysław Anders*), Polijas ģenerālis un politiķis (dzimis 1892. gadā)
* 1970. gads — Nellija Zaksa (*Nelly Sachs*), vācu rakstniece (dzimusi 1891. gadā)
* 1990. gads — Andrejs Kiriļenko (*Андрей Кириленко*), padomju politiķis (dzimis 1908. gadā)
* 2008. gads — Irena Sendlere (*Irena Sendlerowa*), ebreju bērnu glābēja Holokausta laikā (dzimusi 1910. gadā)
* 2011. gads — Ilmārs Bišers, latviešu jurists un politiķis (dzimis 1930. gadā)
* 2017. gads — Mauno Koivisto (*Mauno Koivisto*), Somijas prezidents (dzimis 1923. gadā)
* 2025. gads — Vlastimils Horts (*Vlastimil Hort*), čehu izcelsmes Vācijas šahists (dzimis 1944. gadā)

## Svētku un piemiņas dienas
* Starptautiskā medmāsu diena